Sigurður Ingi Jóhannsson , umhverfis - og auðlindaráðherra , og Rasmus Helveg Petersen , loftslags - og orkumálaráðherra Danmerkur , undirrituðu í dag viljayfirlýsingu um samstarf landanna tveggja á sviði rannsókna á loftslagi , veðurfari og haffræði . Er stefnt að samnorrænni gagnahýsingu og rekstri ofurtölvu til að reikna veðurspár fyrir öll Norðurlöndin frá árinu 2020 . Fyrr um daginn skrifuðu Hafdís Þóra Karlsdóttir , staðgengill forstjóra Veðurstofu Íslands , og Marianne Thyrring , forstjóri Veðurstofu Danmerkur , undir samning í anda viljayfirlýsingarinnar , þar sem kveðið er á um aukið samstarf stofnananna tveggja , meðal annars á sviði rannsókna og veðurvöktunar og sameiginlegs reksturs ofurtölvu dönsku Veðurstofunnar sem staðsett verður á Íslandi , sjá nánar frétt á heimasíðu Veðurstofu Íslands . Ráðherrarnir ásamt stjórnendum veðurstofanna tveggja og ráðuneytisstjórum . .